Viborger Samler, 1844-12-16
Nyeste Postefterretninger. Storbritannien og Jrland. (Om Rowland Hill.) Den Commission, som har stillet sig i Spidsen for den Subscription, der er bestemt til at give Rowland Hill, Pennypostens Opfinder, et Vidnesbyrd om national Taknemmelighed, har udstedet et Circulaire, efter hvilket 10000 Lstl. ere indkomne. Commissionen forlanger en endnu ligesaa stor Sum for at kunne gjøre Noget, der kunde være den Taknemmelighed værdig, som den britiske Nation skylder R. Hill, og der er heller ingen Tvivl om at den forlangte Sum jo vil vorde indsamlet i kort Tid. Har en Mand nogensinde fortjent et offentlig Beviis paa Tak, da er det Hill, naar man tager Hensyn til Vigtigheden af den Tjeneste, han har ydet, til den Skarpsindighed, han derved har udviklet, til de Vanskeligheder, han har havt at bekæmpe, og den bittre Utak, hvormed han er behandlet af det nuværende britiske Ministerium. Hill var oprindelig Skolemester paa Landet, senere Secretair ved et, som Augsb. Zeit. Correspondent formener, Livsforsikkringsselskab. Han skrev i Aaret 1837 en Broschure, hvori han foreslog sin Plan, en parlementarisk Commission understøttede denne; Hill forsvarede sin Plan imod de indledede Angreb fra Postpersonalet, som i denne Anledning udtalte sig saaledes, at man ikke veed om man mere skal studse over dets Uvidenhed eller over sammes Stivsindighed og Fripostighed. Postamtet havde dengang af kæmpe med et særdeles udbredt og regelmæssigt Brev smugler-System, der dreves systematisk i hele England, og man var beføiet til at troe, at Postamtet vilde i det mindste indrømme, at hiint Bedragersystem vilde vorde tilintetgjort ved Portoens Nedsættelse til et Minimum men Posteneralsecretairen Oberst Maberly negtede endog dette, og paastod at man ligesaa ugjerne betalede en høi som en lav Porto, at Smugleren altid kunde besørge Brevene for bedre Kjøb end Postvæsenet, og at intet Andet end Visitation kunde beskytte imod Smugleriet. Erfaringen har gjort Oberstens Paastand til Usandhed; Brevsmugleriet er ophørt. Oberst Maberly erklærede endvidere, at hans Erfaring sagde ham, at Brevenes Antal ikke vilde fordobles i det første Aar, end ikke da, naar der slet ingen Porto erlagdes; thi de Fattige skreve jo ingen Breve, og de Rige skreve, naar det lystede dem. Resultatet var at Brevenes Antal steg i det første Aar efter Pennypostens Jndførelse fra 20 til 170 Millioner Breve. Generalpostmesteren Lord Lichfield paastod, at Pennyposten slet ikke kunde betale sig, da ethvert Brev kostede Staten 2 1/2 Penny, andre Postofficianter paastode endog at ethvert Brev kostede Staten 7 a 8 Pence, og Generalpostmesteren erklærede i Parlementet, at naar Planen antoges, saa vilde Postvæsenet, istedet for at give en Nettoindtægt af 1 1/2 Mill. Lstl., koste saa meget at man vilde komme til af Parlementet at forlange Tilskud. Resultatet var at Pennyposten afgav i det første Aar en halv Million Lstl. reen Jndtægt, endskjøndt kun en Deel af de Forbedringer vare optagne, som Hill havde erklæret at være nødvendige til Udførelsen af sin Plan. Hele Postpersonalets Anskuelser, ere, forsaavidt samme vovede at yttre sig, indbefattede i Oberst Maberlys Ord: "Rowlands Hill Plan er forkeert, ubesindig, slet ikke støttende sig paa Data, og ganske baseret paa Hypotheser. - Parlamentet erklærede sig imod de lumpne Angribere; men Ministrene gjorde ikke hvad den sunde Menneskeforstand dicterede dem; de udnævnte ikke Hill til Generalsecretair ved Postvæsenet for at indføre Sagen, men til Postreferent i Finants ministeriet, hvor han vel havde at affatte Beretninger om Postvæsenet, men ikke kunde indgribe directe i Postadministrationen og bringe det forviklere Maskinerie til at passe til de nye Forhold. Han havde en Tidlang en venligsindet, senere en ligegyldig Skatkammercantsler over sig, og havde derfor i sin sidste Embedstid at kæmpe med de største Vanskeligheder. J den parlamentariske Undersøgelse i Aaret 1843 forelagde han Commissionen, en Deel af sin officielle Correspondence, og denne vil overraske enhver Læser; thi sjeldent findes hos en Mand, der fremtræder med nye indgribende Forslag, en saadan Tolerance imod de Hindringer, Slendrian, og ond Villie fremkalde. Efter tvaarig Tjeneste fik han sin Afskeed, endskjøndt han havde tilbudt sig at tjene uden Løn indtil han havde gjennemført alle de Forbedringer, hans Plan kunde modtage. Han henvendte sig i et Bønskrift til Parlamentet og bad om Udnævnelsen af en Commission til Undersøgelse af Resultaterne af hans Reform i Postvæsenet, og Detaillet af denne Undersøgelse er udkommet i den parlamentariske Report on postage (af 4de Aug. 1843, 680 S. Fol.), et saare mærkeligt Document, hvis Studium er at anbefale Enhver, der interesserer sig for Postvæsenet. Efter Hills Beregning var Antallet af Brevene i Jan. 1843 steget til 200 Mill., og efter de nyeste Data udgjør det 240 a 250 Mill. om Aaret. Med 370 Mill. vilde, efter R. Hill, Postvæsenet atter oppebære den samme Bruttosum som for Portoens Nedsættelse, og det rene Udbytte udgjøre 1,300,000 Lstl. – Rowland Hill skyldes det, at selv den Fattige kan correspondere med sin Familie, at Pengeforsendelsen er bleven lettet i den Grad, at de mindste Summer uden Vanskelighed og næsten uden Omkostninger kunne forsendes og utallige Affairer udføres, som der forhen ikke var at tænke paa. Hill har ladet aftrykke Breve, som han har erholdt fra Boghandlere, fra Handlende en gros, fra Kræmmere, fra Lærde o. s. v., og som give Regnskab om Foretagender, paa hvis Udførelser der slet ikke havde været at tænke uden den ved Pennyposten indførte Lethed i Communicationen. Hovedhensigten med den Demonstration, der gjøres til Fordeel for Hill, er ikke alene at sikkre en høitfortjent Mand en uafhængig Existence, men endog at formaae Regjeringen til at stille ham i Spidsen for Postforvaltningen, for at han uhindret og i deres hele Udstrækning kan udføre sine Anskuelser og saaledes give England et Postvæsen, der kunde tjene som Mønster foralle andre Lande. Hvad hidtil i denne Retning er skeet i England har fra nogle oplyste Ministres Side paa Fastlandet fundet en, om endog kun meget ufuldkommen Efterlignelse; men naar Hill først sattes istand til at godtgjøre, at denne Reform lader sig iværksætte med Lethed, med ubetydeligt Tab for Statskassen og til uendelig Fordeel for Nationerne, da vilde Jntet meere staae i Veien for Udbredelsen af Pennyposten over hele Europa.